অসিত ফার্নান্দো
অসিত মাদুসঙ্কা ফার্নান্দো (সিংহলি: අසිතා ප්‍රනාන්දු; জন্ম: ৩১ জুলাই, ১৯৯৭) কাতুনেরিয়া এলাকায় জন্মগ্রহণকারী শ্রীলঙ্কান পেশাদার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন। জুলাই, ২০১৭ সালে শ্রীলঙ্কার পক্ষে আন্তর্জাতিক ক্রিকেটে প্রথম খেলেন তিনি। ঘরোয়া প্রথম-শ্রেণীর শ্রীলঙ্কান ক্রিকেটে চিল মেরিয়ান্স দলের প্রতিনিধিত্ব করেন অসিত ফার্নান্দো। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করেন তিনি।